Skool ontvang hoë eer | Netwerk24
Skool ontvang hoë eer
Die Hoërskool Witteberg is as die nommereen-skool vir wiskunde en fisiese wetenskap in die Vrystaat aangewys. Van links is Anne-Marie de Jongh (wiskunde), Selbie Swart (wetenskap) en Hannes Oosthuizen (waarnemende hoof) ná die aanwysing.Foto: Verskaf
Die Hoërskool Witteberg is as die nommereen-skool vir wiskunde en fisiese wetenskap in die Vrystaat aangewys.
Dié eer het Witteberg ook in 2018 te beurt geval, op grond van die 2017-matriekuitslae.
Die skool spog met ’n matriekslaagsyfer van 98%, met 78,94% van leerlinge wat universiteitstoelating ontvang het. Daar was 213 onderskeidings.
Ses leerlinge is onder die top 50 in die Vrystaat, en Marisca Stander is onder die beste tien. Sy het ook 100% vir fisiese wetenskap behaal. Anroné van Tonder is die beste verbruiker­studie-leerling in die Vrystaat.
Selbie Swart is as een van die Vrystaat se beste fisiese wetenskap-onderwysers aangewys, en Anne-Marie de Jongh as een van die Vrystaat se beste wiskundeonderwysers.
Twee leerlinge, Anroné van Tonder en Elrine Zwarts, het agt onderskeidings behaal.
Drie leerlinge, Lesta Barrie, Chrisné Kruger en Marisca Stander, het sewe onderskeidings.
Die vier leerlinge wat ses onderskeidings behaal het, is Hanru Barnard, Rodé Grove, Dian Honiball en Stephen Nieuwoudt.
Vyf leerlinge het vyf onderskeidings behaal. Hulle is Tarryn Ball, Dané Derks, Luca Loubser, Lerato Motaung en Marnus Zaaiman.
Die getal vakonderskeidings is soos volg:
Afrikaans (huistaal) – 5;
Afrikaans (eerste addisionele taal) – 3;
Engels (huistaal) – 1;
Engels (eerste addisionele taal) – 14;
wiskundige geletterdheid – 19;
wiskunde – 14;
lewensoriëntering – 10;
besigheidstudie – 2;
geografie – 2;
fisiese wetenskap – 17;
rekenaartoepassingstegnologie – 2;
inligtingstegnologie – 2;
rekeningkunde – 12;
ekonomie – 2;
ingenieursgrafika en -ontwerp – 4;
Duits – 2;
verbruikerstudie – 3; en
visuele kuns – 1.